Na web stranicama Općine Čavle objavljen je nacrt Odluke o izradi Urbanističkog plana uređenja UPU 12 - Poslovna zona Berhonjin (K2) te se poziva zainteresirana javnost na Savjetovanje o istoj.

Poslovna zona Berhonjin odnosi se na izdvojeno građevinsko područje gospodarske - poslovne namjene izvan naselja (K2) i obuhvaća površinu veličine oko 6 ha. Poslovna zona planirana je zapadno od državne ceste D40, u blizini čvora Čavle i južno od građevinskog područja naselja oznake N3 - naselje Mavrinci-Baćina.

Rok za podnošenje prijedloga je do 20. listopada 2021. godine do 14.00h. Prijedlozi se mogu dostaviti pisanim putem ili na elektroničku adresu: dolores.buric@cavle.hr.

Po završetku Savjetovanja, svi pristigli prijedlozi bit će pregledani i razmotreni te će se o istim sastavit Izvješće o usvojenim i odbijenim prijedlozima koje će biti objavljeno na web stranici Općine Čavle.

Na temelju ponuđenog teksta Odluke i pristiglih komentara sudionika Savjetovanja, formulirat će se konačni tekst Odluke o kojoj će raspravljati Općinsko vijeće kao tijelo koje Odluku usvaja.

KLASA: 350-03/21-01/02

URBROJ:2170/03-21-01-1

Čavle, 20. rujna 2021.g.

***Nacrt Odluke***

Na temelju odredbe članka 86. stavka 3. i članka 198. stavka 3. Zakona o prostornom uređenju ("Narodne novine", broj 153/13, 65/17, 114/18, 39/19 i 98/19) te odredbe članka 19. Statuta Općine Čavle ("Službene novine Primorsko-goranske Županije", broj 20/14, 26/14, 27/15, 12/18, 41/18 i 3/21), po prethodno pribavljenom mišljenju Upravnog odjela za prostorno uređenje, graditeljstvo i zaštitu okoliša Primorsko-goranske županije (Klasa: \_\_\_-\_\_/\_\_-\_\_/\_, Urbroj: \_\_\_\_/\_-\_\_-\_\_/\_-\_\_-\_ od \_\_. travnja 2021. godine) Općinsko vijeće Općine Čavle, na svojoj sjednici održanoj \_\_.\_\_.2021. godine, donijelo je:

ODLUKU

O IZRADI URBANISTIČKOG PLANA UREĐENJA

UPU 12 - POSLOVNA ZONA BERHONJIN (K2)

1. Donosi se Odluka o izradi Urbanističkog plana uređenja UPU 12 - Poslovna zona Berhonjin (K2) (u daljnjem tekstu: Odluka) kojom započinje izrada Urbanističkog plana uređenja UPU 12 - Poslovna zona Berhonjin (K2) (u daljnjem tekstu: Plan).

# I. PRAVNA OSNOVA ZA IZRADU I DONOŠENJE PROSTORNOG PLANA

1. Pravna osnova za izradu Plana je:

* Zakon o prostornom uređenju ("Narodne novine", broj 153/13, 65/17, 114/18, 39/19 i 98/19) (u daljnjem tekstu: Zakon)
* Pravilnik o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova ("Narodne novine", broj 106/98, 39/04, 45/04, 163/04, ~~148/10~~ (prestao važiti) i 9/11) (u daljnjem tekstu: Pravilnik) i
* Prostorni plan uređenja Općine Čavle ("Službene novine Primorsko-goranske županije", broj 22/01, 02/13, 38/13 - ispravak, 10/15 - ispravak, 33/15 - usklađenje, 12/16, 16/16 - pročišćeni tekst, 10/17 i 13/17 - pročišćeni tekst i Službene novine Općine Čavle, 7/19, 2/21, 3/21 - pročišćeni tekst).

1. Nositelj izrade Plana je Upravni odjel za lokalnu samoupravu i upravu Općine Čavle.

# II. RAZLOZI IZRADE I DONOŠENJA PROSTORNOG PLANA

1. Prostornim planom uređenja Općine Čavle ovo područje određeno je kao područje za koje je propisana obveza izrade urbanističkog plana uređenja te će se njegovim donošenjem uspostaviti prostorno - planski uvjeti za realizaciju poslovnih sadržaja planiranih kroz PPUO Čavle.

# III. OBUHVAT PROSTORNOG PLANA

1. Obuhvat Plana određen je planom višeg reda PPUO Čavle i prikazan je kartografskom prikazu 3.1. Područja posebnih ograničenja u korištenju - Područja i dijelovi primjene planskih mjera zaštite u mjerilu 1:25000.
2. Poslovna zona Berhonjin odnosi se na izdvojeno građevinsko područje gospodarske - poslovne namjene izvan naselja (K2) i obuhvaća površinu veličine oko 6 ha. Poslovna zona planirana je zapadno od državne ceste D40, u blizini čvora Čavle i južno od građevinskog područja naselja oznake N3 - naselje Mavrinci-Baćina.

# IV. SAŽETA OCJENA STANJA U OBUHVATU PROSTORNOG PLANA

1. Područje unutar obuhvata Plana je u potpunosti neizgrađeno. Teren je većinom ravan i pokriven vegetacijom.

# V. CILJEVI I PROGRAMSKA POLAZIŠTA PROSTORNOG PLANA

1. Osnovni ciljevi i programska polazišta za izradu Plana su:

* omogućavanje realizacije poslovnih sadržaja detaljnijim planiranjem prostora unutar obuhvata Plana, a sve u skladu s namjenom određenom planom višeg reda
* rješavanje prometne mreže unutar prostora obuhvata Plana i povezivanje iste sa postojećom državnom cestom koja prolazi uz obuhvat Plana čime će se osigurati prometna povezanost sa širim područjem te gospodarski razvitak prostora i maksimalno iskorištavanje prostornih mogućnosti zone.

1. PPUO Čavle propisuje smjernice za izradu Plana.

# VI. POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU PROSTORNOG PLANA

1. U izradi Plana koristit će se raspoloživa prostorno planska dokumentacija, te dokumentacija prostora koju iz područja svog djelokruga osiguravaju tijela i osobe određene posebnim propisima.
2. Plan će se izraditi u službenoj kartografskoj projekciji HTRSTM/96.
3. Prema Zakonu o zaštiti okoliša za Plan je proveden postupak Ocjene o potrebi strateške procjene utjecaja na okoliš. Upravni odjel za prostorno uređenje, graditeljstvo i zaštitu okoliša Primorsko-goranske županije dao je mišljenje (Klasa: 351-01/21-04/50, Urbroj: 2170/1-03-08/3-21-7, 9.7.2021. godine) u postupku ocjene o potrebi strateške procjene utjecaja plana na okoliš, da nije potrebno provesti postupak strateške procjene utjecaja Plana na okoliš.

# VII. NAČIN PRIBAVLJANJA STRUČNIH RJEŠENJA PROSTORNOG PLANA

1. Odabrani stručni izrađivač izradit će stručno rješenje odnosno nacrt prijedloga Plana na temelju kojeg će se provesti javna rasprava.

# VIII. POPIS JAVNOPRAVNIH TIJELA ODREĐENIH POSEBNIH PROPISIMA KOJA DAJU ZAHTJEVE ZA IZRADU PROSTORNOG PLANA, TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI PROSTORNOG PLANA

1. Podaci, planske smjernice i dokumenti iz područja njihovog djelokruga za potrebe izrade Plana zatražit će se od:

* Primorsko-goranska županija, Upravni odjel za prostorno uređenje, graditeljstvo i zaštitu okoliša, Riva 10/I, 51000 Rijeka
* Primorsko-goranska županija, Upravni odjel za pomorsko dobro, promet i veze, Adamićeva 10, 51000 Rijeka
* Primorsko-goranska županija, Upravni odjel za turizam, poduzetništvo i ruralni razvoj, Adamićeva 10, 51000 Rijeka
* Primorsko-goranska županija, Upravni odjel za regionalni razvoj, infrastrukturu i upravljanje projektima, Adamićeva 10, 51000 Rijeka
* Javna ustanova Zavod za prostorno uređenje Primorsko-goranske županije, Splitska 2/II, 51000 Rijeka
* Ministarstvo kulture i medija, Uprava za zaštitu kulturne baštine, Konzervatorski odjel u Rijeci, Užarska 26, 51000 Rijeka
* Ministarstvo prostornoga uređenja, graditeljstva i državne imovine, Dežmanova 10, 1000 Zagreb
* Ministarstvo unutarnjih poslova, Policijska uprava Primorsko-goranska, Sektor zaštite od požara i civilne zaštite, Trg žrtava fašizma 3, 51000 Rijeka
* Ministarstvo unutarnjih poslova, Ravnateljstvo civilne zaštite, Područni ured civilne zaštite Rijeka, Riva 10, 51000 Rijeka
* Hrvatske vode, Vodnogospodarski odjel za slivove sjevernog Jadrana, Đure Šporera 3, 51000 Rijeka
* Hrvatske ceste, Sektor za održavanje i promet, Poslovna jedinica Rijeka, Tehnička ispostava Rijeka, Nikole Tesle 9/IX, 51000 Rijeka
* Županijska uprava za ceste Primorsko-goranske županije, Nikole Tesle 9/X. 51000 Rijeka
* Hrvatska regulatorna agencija za mrežne djelatnosti (HAKOM), Ulica Roberta Frangeša Mihanovića 9, 10110 Zagreb
* HEP operator distribucijskog sustava d.o.o., DP Elektroprimorje Rijeka, Viktora Cara Emina 2, Rijeka
* HEP – obnovljivi izvori energije d.o.o., Ulica grada Vukovara 37, 10000 Zagreb
* Hrvatski operator prijenosnog sustava d.o.o., Kupska ulica 4, 10000 Zagreb
* Plinacro, Savska cesta 88a, 10000 Zagreb
* JANAF d.d., Miramarska cesta 24, 10000 Zagreb
* Komunalno društvo Vodovod i kanalizacija d.o.o., Dolac 14, Rijeka
* Komunalno društvo Čistoća, Dolac 14, 51000 Rijeka
* Komunalno društvo Čavle d.o.o. Krenovac 2, Čavle
* Mjesni odbor za područja obuhvata

i drugih sudionika čije je sudjelovanje propisano Zakonom i/ili čije sudjelovanje se u tijeku izrade pokaže potrebnim.

# IX. PLANIRANI ROK ZA IZRADU PROSTORNOG PLANA, ODNOSNO NJEGOVIH POJEDINIH FAZA I ROK ZA PRIPREMU ZAHTJEVA ZA IZRADU PROSTORNOG PLANA TIJELA I OSOBA ODREĐENIH POSEBNIM PROPISIMA, AKO JE TAJ ROK, OVISNO O SLOŽENOSTI POJEDINOG PODRUČJA, DUŽI OD TRIDESET DANA

1. Rok u kojem su tijela i osobe iz prethodnog članka obvezne dostaviti podatke, planske smjernice i/ili dokumente iz područja svoje nadležnosti je 15 dana od dana zaprimanja poziva.
2. Planirani rok za izradu Nacrta prijedloga Plana je 30 radnih dana od dobivanja svih relevantnih podloga, odnosno dana isteka roka za pribavljanje prethodnih zahtjeva.
3. Rokovi javne rasprave i pripreme izvješća o javnoj raspravi utvrđeni su Zakonom.
4. Rokovi iz ovog članka dani su načelno te se mogu mijenjati sukladno Zakonu.

# X. IZVORI FINANCIRANJA IZRADE PROSTORNOG PLANA

# 

1. Izradu Plana u cijelosti financira zainteresirani investitor.

# XI. ODLUKA O DRUGIM PITANJIMA ZNAČAJNIM ZA IZRADU NACRTA PROSTORNOG PLANA

1. Po ovoj Odluci nema drugih pitanja značajnih za izradu Plana.

# XIII. PRIJELAZNE I ZAVRŠNE ODREDBE

1. Nositelj izrade dostavlja primjerak ove Odluke:

* tijelima i osobama određenim posebnim propisima navedenim člankom 9. ove Odluke i
* Ministarstvu prostornoga uređenja, graditeljstva i državne imovine, Ulica Republike Austrije 20, Zagreb.

1. Ova Odluka stupa na snagu osmog dana od dana objave u Službenim novinama Općine Čavle.

KLASA:   
URBROJ:

OPĆINSKO VIJEĆE OPĆINE ČAVLE

Predsjednik

Norbert Mavrinac